
U ponedjeljak, 28. rujna 2026., učiteljice stranih jezika i učenici od 5. do 8. razreda obilježili su Europski dan jezika organiziranjem Europskoga jezičnog piknika. Na dekicama u školskom dvorištu družili su se uz čajne kekse, kroasane, pizzu, perece i sokove.
Učiteljica Ivana Sokač približila je učenicima španjolski jezik pjesmom Álvara Solera El mismo sol (Isto sunce), koja govori o toleranciji, miru i zajedništvu. Potom su učenici u manjim skupinama čitali i uvježbavali brzalice – na njemačkom poznate kao Zungenbrecher, a na engleskom kao tongue twisters. Na kraju su sudjelovali u kratkom kvizu u kojem su otkrili zanimljivosti o Europi i europskim jezicima.
A za sve koji bi se i sami željeli okušati u izgovaranju brzalica, donosimo nekoliko primjera. 😊
Njemački jezik
„Fischers Fritze fischt frische Fische, frische Fische fischt Fischers Fritze.“
„Als Anna abends aß, aß Anna abends Ananas.“
Engleski jezik
“I scream, you scream, we all scream for ice cream!”
“Red lorry, yellow lorry.”

